Skítt og erfitt!!

Maístjarnan mín er ekkert búin að vera of hress síðustu vikur. Hún er að krampa svo það er aðeins verið að "hræra" í lyfjunum hennar, hún er leið því hún er alltaf að skilja meir og meir veikindin sín sem fara orðið ofsalega illa í hana. Hún er pirruð því henni langar svo að segja okkur hvernig henni líður en getur engan veginn komið að réttum orðum og sagt okkur einsog er, henni líður ekki vel í skólanum svo það er barátta á hverjum degi að koma henni þangað því hún finnur að hún er ekki einsog hinir krakkarnir og það tekur á - já hún er bara ofsalega óhamingjusöm greyjið og það kremur mömmuhjartað mjög mikið.

Á föstudaginn náði ég í hana í skólann því hún var að krampa í skólanum, einsog ég ætlaði að vera sterk þegar ég myndi ná í hana þá virkaði það ekki alveg. Um leið og ég sá hana þá brotnaði hún niður og auðvidað brotnar mamman líkur niður, ég get engan veginn verið lengur sterka konan. Finnst þetta bara vera löngu komið gott af þessari veikindasúpu eða "bara" 8 ár af hennar 10 ára æfi.

Þegar ég náði í hana á föstudaginn í skólann þá fannst mér þessir skitnu hundrað þúsund kallar sem RSK er að rukka mig um vegna ofgreiðslna frá TR bara lítil kökusneið miða við veikindin hennar svo ég var hætt að pirra mig á þeim en ég var búin að vera dáltið leið útaf þeim. Reyndar ofsalega gott að geta verið leiðir útaf einhverjum "dauðum" hlutum en það er fljótt að breytast bara við að sjá líðan hjá barni manns. Þeir mega þá barasta vera á eftir mér næstu árin - barnið mitt er miklu mikilvægara en þetta eða börnin mín. Ef þeim líður vel þá líður mér vel en Maístjörnunni minni líður ekki vel og við vitum ekki afhverju? Jú hún kvartar undan "lötu" hendinni (hún kallar hana lata)eða þeirri sem er "lömuð" að henni finnst leiðinlegt að hafa svona hendi og fót en meira vitum við ekki því hún getur ekki sagt okkur það sem er verst í heimi.

Þetta er dáltið erfitt álag, konan er að fá mikla samdrætti svo ég er að reyna slaka á en það er frekar erfitt. En ég er bara rétt að verða hálfnuð með meðgönguna. Fór einmitt til ljósu á mánudaginn en ég var búin að vera dáltið stressuð fyrir þann tíma því ég hef fundið litlar sem engar hreyfingar og svo fann ljósan engan hjartslátt en hún sendi mig beinustu til í sónar en hafði samt engar áhyggjur sjálf - held aðallega til að láta okkur líða betur. Auðvidað var alltílagi, þessi flotti hjartsláttur og fylgjan bara framan á þess vegna hef ég ekki fundið neitt. Við fengum að kíkja í "pakkann" sem verður endanlega staðfest í 20 vikna sónarnum og þá segi ég frá.

Ég er að reyna gleðja Maístjörnuna mína með því að segja henni hvað er framundan, mikið til að hlakka til einsog bingóið sem hún heldur uppá barnaspítala viku fyrir jól og svo auðvidað jólin sjálf því hún er búin að vera extra spennt síðustu vikur en það hefur eitthvað minnkað.

Já þetta er erfitt og skítt!!

Fyrri ummæli:

Ummæli:
Elsku Hetjurnar mínar. Sendi ykkur endalaust knús og kærleik til ykkar. Áslaug mín endilega farðu varlega elskan. Veit að það er erfitt en taktu bara einn dag i einu. Sendum fullt af styrk og stuðining til ykkar frá okkur á Selfossi.

Verkefni: Tilfinning
Merking: Sorg;Gleði